Margareta zu Sayn-Wittgenstein-Berleburg

Margareta zu Sayn-Wittgenstein- Berleburg (født 28. mars 1909 i Elghammar, Sverige, død 25. august 2005 i Bad Berleburg, Tyskland) var en svenskfødt tysk fyrstinne av huset Sayn-Wittgenstein-Berleburg.

Hun ble født i Elghammar i Sverige som fyrstinne Fouche d'Otrante. Slekten Fouche d'Otrante er opprinnelig fransk, men har holdt til i Sverige i århundrer. Hennes mor tilhørte den grevelige svenske adelsfamilien Douglas.

26. januar 1934 giftet hun seg med den tyske rittmester fyrst Gustav Albrecht zu Sayn-Wittgenstein-Berleburg, en sønn av prins Richard zu Sayn-Wittgenstein-Berleburg og prinsesse Madeleine zu Löwenstein-Wertheim-Freudenberg. Fra 1934 bodde hun i Schloss Bad Berleburg. Hennes mann forsvant under annen verdenskrig. De hadde følgende barn:

 Prins Richard zu Sayn-Wittgenstein-Berleburg (f. 29. oktober 1934)
 Prinsesse Madeleine zu Sayn-Wittgenstein-Berleburg (f. 22. april 1936) 
 Prins Robin zu Sayn-Wittgenstein-Berleburg (f. 29. januar 1938)
 Prinsesse Tatiana zu Sayn-Wittgenstein-Berleburg (f. 31. juli 1940) 
 Prinsesse Pia zu Sayn-Wittgenstein-Berleburg (f. 8. desember 1942)

Hennes sønn, prins Richard, er gift med prinsesse Benedikte av Danmark, søster av dronning Margrethe II.

Referanser

Eksterne lenker 
 https://web.archive.org/web/20051118094819/http://kongehuset.dk/artikel.php?id=72553

Adelige svensker
Huset Sayn-Wittgenstein
Personer fra Gnesta kommun